วันเสาร์ที่ 14 สิงหาคม 2564
รัฐบาลเดินหน้าช่วยเหลือลูกหนี้รายย่อย สร้างความเป็นธรรม  กำหนดค่าทวงถามหนี้งวดแรก 50 บาท และค่างวดที่ต่ำกว่า 1 พันบาทไม่ให้เก็บค่าทวงถาม มีผลต้น ก.ย. 64
โฆษกฯ เผยรัฐบาลเดินหน้าช่วยเหลือลูกหนี้รายย่อย สร้างความเป็นธรรม  กำหนดค่าทวงถามหนี้งวดแรก 50 บาท และค่างวดที่ต่ำกว่า 1 พันบาทไม่ให้เก็บค่าทวงถาม มีผลต้น ก.ย. 64
วันนี้(14ส.ค.64)นายอนุชาบูรพชัยศรีโฆษกประจำสำนักนายกรัฐมนตรีเปิดเผยถึงราชกิจจานุเบกษาเผยแพร่ประกาศคณะกรรมการกำกับการทวงถามหนี้เรื่องการกำหนดอัตราค่าธรรมเนียมหรือค่าใช้จ่ายใด​ๆ​ ในการทวงถามหนี้ไม่เกิน1พันบาทซึ่งจะมีผลบังคับหลังจากประกาศในราชกิจจานุเบกษา30วันเป็นต้นไปโดยจะเป็นประโยชน์ต่อลูกหนี้รายย่อยกว่า12.24ล้านบัญชี
นายอนุชาฯยังกล่าวว่าเป็นผลจากการทำงานทุกฝ่ายร่วมกันในรัฐบาลโดยคณะกรรมการกำกับการทวงถามหนี้ที่มีพลเอกอนุพงษ์เผ่าจินดารัฐมนตรีว่าการกระทรวงมหาดไทยเป็นประธานได้เร่งดำเนินการตามข้อสั่งการของนายกรัฐมนตรีพลเอกประยุทธ์จันทร์โอชาให้กำหนดมาตรการทวงถามหนี้ที่ไม่เป็นธรรมกับประชาชนโดยมีนายวิษณุ​ เครืองามรองนายกรัฐมนตรีและนายสุพัฒนพงษ์พันธ์มีเชาว์รองนายกรัฐมนตรีและรัฐมนตรีว่าการกระทรวงพลังงานสำนักงานเศรษฐกิจการคลังธนาคารแห่งประเทศไทยที่ร่วมกันผลักดันการประกาศเผยแพร่ในราชกิจจานุเบกษาเพื่อให้มีผลบังคับใช้ภายในต้นเดือนกันยายน2564นี้
ทั้งนี้ที่ผ่านมารัฐบาลได้รับข้อร้องเรียนเรื่องการเรียกเก็บค่าทวงถามหนี้ที่ไม่เป็นธรรม ปีละหลายพันเรื่องซึ่งเป็นหนึ่งในปัญหาหนี้สินที่ส่งผลกระทบต่อประชาชนรายย่อยโดยตรงซึ่งความเดือดร้อนที่พบสามารถแบ่งได้3ส่วนดังนี้
(1)การเรียกเก็บค่าทวงถามหนี้ในอัตราสูงมากและแพงเกินสมควรโดยเฉพาะค่าทวงถามหนี้ภาคสนามสำหรับสินเชื่อเช่าซื้อลูกหนี้จำนวนไม่น้อยถูกเรียกเก็บ2-4หมื่นบาทต่อครั้ง
(2)การเก็บค่าทวงถามหนี้แบบไม่จำกัดจำนวนครั้งผู้ให้บริการจะเรียกเก็บค่าทวงถามหนี้กี่งวดก็ได้ทำให้ลูกหนี้บางรายถูกเรียกเก็บค่าทวงถามหนี้เป็นสิบๆงวด
(3)ความเดือดร้อนที่พบส่วนใหญ่จะตกอยู่กับประชาชนที่จ่ายค่างวดไม่สูงนักกลายเป็นว่าค่าทวงถามหนี้อาจจะใกล้เคียงหรือบางครั้งสูงกว่าค่างวดที่ไปทวงเสียอีก
คณะกรรมการกำกับการทวงถามหนี้ได้ประกาศกำหนดอัตราค่าธรรมเนียมหรือค่าใช้จ่ายใดๆในการทวงถามหนี้เมื่อวันที่9สิงหาคม2564มีสาระสำคัญ ดังนี้
1)อัตราค่าทวงถามหนี้กรณีทั่วไปรวมจำนำทะเบียนให้คิดค่าทวงถามหนี้ไม่เกิน50บาทต่อรอบการทวงถามหนี้ในกรณีลูกหนี้มีหนี้ค้างชำระ1งวดและให้คิดไม่เกิน100บาทต่อรอบการทวงถามหนี้ในกรณีลูกหนี้มีหนี้ค้างชำระมากกว่า1งวด
2)อัตราค่าทวงถามหนี้ภาคสนามจะเก็บเพิ่มเติมสำหรับกรณีสินเชื่อเช่าซื้อรถยนต์หรือมอเตอร์ไซค์สำหรับค่าใช้ลงพื้นที่ติดตามทวงถามหนี้ตามที่เกิดขึ้นจริงไม่เกิน400บาทต่อรอบการทวงถามหนี้และจะเก็บได้ต่อเมื่อลูกหนี้มีหนี้ค้างชำระมากกว่า1งวด
3)การยุติการเรียกเก็บค่าทวงถามหนี้เพื่อแก้ปัญหาการเก็บค่าทวงถามหนี้หลายสิบงวดแบบไม่มีข้อจำกัดคณะกรรมการฯจึงกำหนดให้การเรียกเก็บค่าทวงถามหนี้จะยุติเมื่อผู้ให้บริการได้รับชำระหนี้ครบตามจำนวนหรือมีหนังสือบอกเลิกสัญญาแล้วแต่เหตุการณ์ใดเกิดขึ้นก่อน
4)การกำหนดค่างวดที่ต่ำกว่า1,000บาทไม่ให้มีการเก็บค่าทวงถามหนี้เพื่อคุ้มครองประชาชนรายย่อยที่จ่ายค่างวดจำนวนน้อยๆไม่ให้ต้องจ่ายค่าทวงถามหนี้แพงเกินไปเช่นสมมติมีค่างวดรถมอเตอร์ไซค์750บาทถ้าลูกหนี้ค้างชำระค่างวด1งวดไม่ให้มีการเรียกเก็บค่าทวงถามหนี้แต่ถ้าเกิดค้างชำระอีกเป็น2งวดค่างวดค้างชำระสะสมจะเท่ากับ1,500บาทกรณีเช่นนี้สามารถเก็บค่าทวงถามหนี้ได้50บาท
การประกาศกำหนดอัตราค่าทวงถามหนี้ที่ชัดเจนในครั้งนี้จะช่วยให้ลูกหนี้ได้รับความเป็นธรรมมากขึ้นเพราะที่ผ่านมาเหมือนสภาวะสุญญากาศที่เจ้าหนี้สามารถเรียกเก็บค่าทวงถามหนี้กี่บาทก็ได้และกี่ครั้งก็ได้แต่ในอนาคตจากนี้ไปการทวงถามหนี้จะมีกติกาที่ชัดเจนขึ้นเช่นในกรณีสินเชื่อทั่วไปถ้ามีการผิดนัดชำระหนี้4งวดจะเก็บค่าทวงถามในแต่ละงวดเพียง50, 100, 100, 100บาทรวมเป็น350บาท.ในขณะที่ถ้าเป็นกรณีสินเชื่อเช่าซื้อรถยนต์ที่มีค่าทวงถามหนี้ภาคสนามจะอนุญาตให้เก็บค่าทวงถามหนี้ภาคสนามได้ไม่เกินงวดละ400บาทโดยเริ่มเก็บได้ในงวดที่2และต้องหยุดเมื่อมีการบอกเลิกสัญญา
ทั้งนี้ในกรณีที่ประชาชนพบการเรียกเก็บค่าทวงถามหนี้ในอัตราที่สูงกว่าอัตราที่คณะกรรมการฯกำหนดหรือพบการทวงถามหนี้ในลักษณะข่มขู่ไม่เหมาะสามารถร้องเรียนมาที่คณะกรรมการทวงถามหนี้โทร1567สายด่วนศูนย์ดำรงธรรม
—————-